
DR.30.10.2018                                                                                                                            117                   

 
■2020 

Dato’ Jalaluddin bin Alias [Jelebu]: Yang Berhormat Menteri, boleh sekejap? 

Dr. Maszlee bin Malik: KPM menyasarkan pendekatan 75 peratus daripada murid 
keperluan khas seluruh negara mengikuti PPKI pada tahun 2023. KPM juga giat 
mengusahakan usaha libat urus... 

Dato’ Jalaluddin bin Alias [Jelebu]: Minta penjelasan sekejap, Menteri. 

Dr. Maszlee bin Malik: ...Dengan persatuan, NGO dan badan yang terlibat dan 
cakna dengan pendidikan OKU. KPM juga akan mendapatkan sokongan syarikat swasta, 
yayasan dan pihak-pihak terbabit untuk menyokong usaha ini. KPM yakin bahawa 
tanggungjawab untuk memastikan setiap OKU mendapat akses kepada pendidikan berkualiti 
adalah milik semua kerana pendidikan adalah tanggungjawab rakyat.  

Dato’ Jalaluddin bin Alias [Jelebu]: Tahniah, Menteri. Boleh sekejap? Terima 
kasih. Tuan Yang di-Pertua.  

Saya tertarik dengan saranan Menteri tadi bermula daripada tahun depan, kanak-
kanak yang tidak mempunyai Sijil Pendaftaran ataupun kanak-kanak yang mempunyai 
masalah dalam Sijil Pendaftaran sama ada ibu atau bapa bukan warganegara, boleh diterima 
sebagai pelajar. Ini boleh menyelesaikan masalah pendidikan kepada kanak-kanak di awal 
umur. Tahniah.  

Cumanya, saya mohon penjelasan daripada Menteri, bagaimana kanak-kanak yang 
sudah tertinggal? Maksud saya, kalau dulu dia tujuh tahun, dia nak masuk tak boleh- seperti 
Yang Berhormat Batu Kawan sebut tadi kes di Negeri Sembilan berlaku, tetapi sekarang ini 
dia dah berumur 10 tahun ataupun 11 tahun yang sepatutnya dia berada di peringkat Tahun 
4, 5 atau sebagainya. Bagaimana dengan kes yang seumpama ini? Minta Yang Berhormat 
Menteri jelaskan. Terima kasih.  

Dr. Maszlee bin Malik: Dalam kes seumpama itu, kita menyerahkan kepada 
keputusan PPD ataupun pihak pengetua dan guru besar untuk menilai di mana hendak 
ditempatkan kanak-kanak seumpama itu. Insya-Allah, jaminan kita, hak untuk mendapat 
akses kepada pendidikan adalah hak semua rakyat Malaysia.  

Dato’ Jalaluddin bin Alias [Jelebu]: Yang Berhormat Menteri, boleh tak sekejap? 
Saya cuma hendak cadang kepada kementerian, kalau kita serah kepada budi bicara PPD 
dan kementerian, ia tidak ada satu directive ataupun tidak ada satu SOP yang mana ada di 
kalangan guru besar atau pengetua ataupun PPD mengambil jalan mudah bahawa apabila 
mereka melepasi umur minimum ini, maka mereka akan ditolak secara total. Kalau boleh, 
saya hendak cadang kepada pihak Yang Berhormat Menteri supaya pihak kementerian 
membuat satu SOP bagi mereka di kalangan ini. Terima kasih.  

Dr. Maszlee bin Malik: Terima kasih. Cadangan akan dipertimbangkan. Tuan Yang 
di-Pertua, terima kasih kepada Yang Berhormat Rompin kerana membangkitkan isu 
mengenai pemerkasaan bahasa Melayu. Dalam usaha untuk memastikan peranan Bahasa 
Melayu sebagai bahasa kebangsaan, bahasa rasmi, bahasa pengantar pendidikan dan 
bahasa perpaduan terus dikembangkan dan diperluaskan, Kementerian Pendidikan Malaysia 
melalui Dewan Bahasa dan Pustaka melaksanakan pelbagai program dengan kerjasama 
pelbagai pihak seperti mana yang banyak kali telah disebutkan di dalam Dewan yang mulia 
ini.  

Terbaru, beberapa siri perbincangan telah dijalankan dengan Goethe University dari 
Jerman, Australia National University (ANU) serta beberapa universiti di China dan Jepun 
untuk potensi kerjasama dua pihak, terutamanya untuk Kursi Bahasa Melayu dan Malay 
studies. Dalam perkembangan terkini, KPM sedang merangka dua pelan komprehensif bagi 
menyemarakkan serta memperkasakan bahasa kebangsaan di pelbagai peringkat sosial.  

Pertama, Dekad Membaca Kebangsaan yang akan dilancarkan pada tahun ini dan 
Dekad Bahasa Kebangsaan yang juga akan dilancarkan bermula tahun ini dan ianya akan 
dibawa sehinggalah ke tahun 2030. DBP telah dipertanggungjawabkan sebagai urus setia 
selain turut mendapat kerjasama daripada kementerian, syarikat swasta dan badan bukan 
kerajaan. Ini merupakan usaha terbesar yang mewakili hasrat kerajaan dalam memastikan 
bukan sahaja Bahasa Melayu sebagai Bahasa Kebangsaan terus diperkasakan tetapi juga 
pemangkin kepada kempen membaca kebangsaan yang akan dilakukan secara besar-
besaran di seluruh negara. Ini kerana bangsa yang berjaya adalah bangsa yang membaca.  



#2020. Dato' Jalaluddin bin Alias [Jelebu]: Yang Berhormat Menteri, boleh sekejap?. Dr. Maszlee bin Malik: KPM menyasarkan pendekatan 75 peratus daripada murid keperluan khas seluruh negara mengikuti PPKI pada tahun 2023. KPM juga giat mengusahakan usaha libat urus... Dato' Jalaluddin bin Alias [Jelebu]: Minta penjelasan sekejap, Menteri. Dr. Maszlee bin Malik: ...Dengan persatuan, NGO dan badan yang terlibat dan cakna dengan pendidikan OKU. KPM juga akan mendapatkan sokongan syarikat swasta, yayasan dan pihak-pihak terbabit untuk menyokong usaha ini. KPM yakin bahawa tanggungjawab untuk memastikan setiap OKU mendapat akses kepada pendidikan berkualiti adalah milik semua kerana pendidikan adalah tanggungjawab rakyat. Dato' Jalaluddin bin Alias [Jelebu]: Tahniah, Menteri. Boleh sekejap? Terima kasih. Tuan Yang di-Pertua. Saya tertarik dengan saranan Menteri tadi bermula daripada tahun depan, kanak- kanak yang tidak mempunyai Sijil Pendaftaran ataupun kanak-kanak yang mempunyai masalah dalam Sijil Pendaftaran sama ada ibu atau bapa bukan warganegara, boleh diterima sebagai pelajar. Ini boleh menyelesaikan masalah pendidikan kepada kanak-kanak di awal umur. Tahniah. Cumanya, saya mohon penjelasan daripada Menteri, bagaimana kanak-kanak yang sudah tertinggal? Maksud saya, kalau dulu dia tujuh tahun, dia nak masuk tak boleh- seperti Yang Berhormat Batu Kawan sebut tadi kes di Negeri Sembilan berlaku, tetapi sekarang ini dia dah berumur 10 tahun ataupun 11 tahun yang sepatutnya dia berada di peringkat Tahun 4, 5 atau sebagainya. Bagaimana dengan kes yang seumpama ini? Minta Yang Berhormat Menteri jelaskan. Terima kasih. Dr. Maszlee bin Malik: Dalam kes seumpama itu, kita menyerahkan kepada keputusan PPD ataupun pihak pengetua dan guru besar untuk menilai di mana hendak ditempatkan kanak-kanak seumpama itu. Insya-Allah, jaminan kita, hak untuk mendapat akses kepada pendidikan adalah hak semua rakyat Malaysia. Dato' Jalaluddin bin Alias [Jelebu]: Yang Berhormat Menteri, boleh tak sekejap? Saya cuma hendak cadang kepada kementerian, kalau kita serah kepada budi bicara PPD dan kementerian, ia tidak ada satu directive ataupun tidak ada satu SOP yang mana ada di kalangan guru besar atau pengetua ataupun PPD mengambil jalan mudah bahawa apabila mereka melepasi umur minimum ini, maka mereka akan ditolak secara total. Kalau boleh, saya hendak cadang kepada pihak Yang Berhormat Menteri supaya pihak kementerian membuat satu SOP bagi mereka di kalangan ini. Terima kasih. Dr. Maszlee bin Malik: Terima kasih. Cadangan akan dipertimbangkan. Tuan Yang di-Pertua, terima kasih kepada Yang Berhormat Rompin kerana membangkitkan isu mengenai pemerkasaan bahasa Melayu. Dalam usaha untuk memastikan peranan Bahasa Melayu sebagai bahasa kebangsaan, bahasa rasmi, bahasa pengantar pendidikan dan bahasa perpaduan terus dikembangkan dan diperluaskan, Kementerian Pendidikan Malaysia melalui Dewan Bahasa dan Pustaka melaksanakan pelbagai program dengan kerjasama pelbagai pihak seperti mana yang banyak kali telah disebutkan di dalam Dewan yang mulia ini. Terbaru, beberapa siri perbincangan telah dijalankan dengan Goethe University dari Jerman, Australia National University (ANU) serta beberapa universiti di China dan Jepun untuk potensi kerjasama dua pihak, terutamanya untuk Kursi Bahasa Melayu dan Malay studies. Dalam perkembangan terkini, KPM sedang merangka dua pelan komprehensif bagi menyemarakkan serta memperkasakan bahasa kebangsaan di pelbagai peringkat sosial. Pertama, Dekad Membaca Kebangsaan yang akan dilancarkan pada tahun ini dan Dekad Bahasa Kebangsaan yang juga akan dilancarkan bermula tahun ini dan ianya akan dibawa sehinggalah ke tahun 2030. DBP telah dipertanggungjawabkan sebagai urus setia selain turut mendapat kerjasama daripada kementerian, syarikat swasta dan badan bukan kerajaan. Ini merupakan usaha terbesar yang mewakili hasrat kerajaan dalam memastikan bukan sahaja Bahasa Melayu sebagai Bahasa Kebangsaan terus diperkasakan tetapi juga pemangkin kepada kempen membaca kebangsaan yang akan dilakukan secara besar- besaran di seluruh negara. Ini kerana bangsa yang berjaya adalah bangsa yang membaca.